Nouerint vniuersi præsentes  futuri, quòd Abbas Reomaensis  eiusdem loci conuentus super decimatione Ginniaci in hunc modum pacis conuenerunt, quòd idem Abbas, vel conuentus solueret præfatis Canonicis pro vniuersis prouentibus illius decimæ, qui ad Canonicos pertinent, singulis annis vsque ad tres annos duos modios auenæ,  modium frumenti,  alium modium auenæ, saluo tamen post illum terminum iure vtriusque Ecclesiæ. Si verò tempestas vel incendium ingruerint, secundùm consuetudinem Eduensis patriæ Canonici concordarent cum Monachis de solutione decimæ. Ad confirmationem huius compositionis actum est hinc inde de illa compositione duas Chartas eiusdem tenoris fieri, ex quibus vnam Chartam habebit memoratus Abbas sigillo beatæ Mariæ Belnensis consignatam. Canonici verò habebunt aliam Chartam sigillo præfati Abbatis roboratam. Actum est anno Verbi incarnati istud millesimo ducentesimo.